กรมฝนหลวงฯ ปฏิบัติการฝนหลวงเพื่อช่วยเหลือพื้นที่การเกษตร พื้นที่ลุ่มรับน้ำเขื่อนและอ่างเก็บน้ำในภาคเหนือ
นายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยว่า จากการติดตามสภาพอากาศจากสถานีเรดาร์ฝนหลวงทั่วประเทศ วันนี้ (31 พ.ค.64) บริเวณพื้นที่ภาคเหนือและภาคตะวันออก เข้าเงื่อนไขการปฏิบัติการฝนหลวง จึงขึ้นบินปฏิบัติการ 7 หน่วยฯ ทั้งหน่วยฯ จังหวัดเชียงใหม่ จังหวัดตาก ช่วยเหลือพื้นที่การเกษตร จังหวัดลำพูน เชียงใหม่ ลำปาง ตาก และพื้นที่ลุ่มรับน้ำเขื่อนภูมิพล  ส่วนหน่วยฯ จังหวัดพิษณุโลก ช่วยเหลือพื้นที่การเกษตร จังหวัดกำแพงเพชร เพชรบูรณ์ หน่วยฯ กาญจนบุรี ช่วยเหลือพื้นที่การเกษตร จังหวัดกาญจนบุรี สุพรรณบุรี  ขณะที่หน่วยฯ ลพบุรี ช่วยเหลือพื้นที่การเกษตร จังหวัดชัยนาท อุทัยธานี  หน่วยฯ จังหวัดสระแก้ว ช่วยเหลือพื้นที่การเกษตร จังหวัดนครนายก ปราจีนบุรี และหน่วยฯ หัวหิน จังหวัดประจวบคีรีขันธ์ ช่วยเหลือพื้นที่การเกษตร จังหวัดราชบุรี